laion/Wikipedia-Exotic huggingface dataset:
כיכר השבת

כיכר השבת היא צומת מפורסם בירושלים, הגובל בשכונות מאה שערים וגאולה. הכיכר מחברת במזרח בין רחוב מאה שערים, רחוב בתי ורשה ורחוב עבודת ישראל, במערב לרחוב מלכי ישראל, בדרום בין רחוב שטראוס ורחוב ישעיהו, ובצפון לרחוב יחזקאל. כאשר הוקמה הכיכר נקראה בתחילה בשם: כיכר יחזקאל על שם הרחוב הסמוך. שם הכיכר כיום נובע מכך שבשנים שלאחר קום המדינה נערכו בה בקביעות הפגנות נגד חילול שבת שלא פעם הסתיימו באלימות. כיום האזור כולו חרדי והכיכר סגורה לתנועת כלי רכב בימי שבת וחגי ישראל. הכיכר מוקפת בבנייני מגורים, שבחזית רובם חנויות. על הכביש בצומת מסומנים מעברי חצייה, ישרים ואלכסוניים. המעבר להולכי רגל בכל ארבעת מעברי החציה מתנהל בבת אחת. מעברי החציה האלכסוניים הם היחידים שקיימים כיום בירושלים, לאחר שהמעברים האלכסוניים בצומת האיקסים בוטלו בעת בניית מסילת הרכבת הקלה. ערך מורחב – מאבקי השבת בירושלים מאבקי השבת בירושלים בשנים הראשונות שלאחר הקמת מדינת ישראל, שהתמקדו במקום זה שהיה פתוח בשבת לתנועת כלי רכב, היו ציון דרך חשוב ביחסי חרדים-חילונים בירושלים ובישראל בכלל. המאבקים בכיכר החלו ביוזמת אנשי "נטורי קרתא" והסתיימו בהישג: הצומת נסגר באופן רשמי בשבתות ובחגים, והתנועה ברחובות הסמוכים הידלדלה בימי שבת וחג. הגאוגרפיה של הצומת ומיקומו בלב מרכז העסקים הראשי החרדי בירושלים גרמה להיותו מעין כיכר העיר של החברה החרדית בשכונות מאה שערים, גאולה, שכונת הבוכרים והשכונות הסמוכות. נערכו בה גם כינוסים מסוגים שונים, כמו הפגנות וחגיגות קבלת הפנים לרבי מסאטמר וכן לגאב"ד ירושלים הרב יצחק טוביה וייס (בתמוז תשס"ג), או הקפות שניות, כגון ההקפות המרכזיות של אגודת ישראל בעבר, מאז תשמ"ט מתקיימת במקום תהלוכת ל"ג בעומר של חב"ד. בפינות הכיכר מתנהל מסחר ער. עקב מרכזיותה בחברה החרדית, נגזר ממנה שמו של אתר האינטרנט כיכר השבת. מדיה וקבצים בנושא כיכר השבת בוויקישיתוף מנחם פרידמן, '"נטורי קרתא" והפגנות השבת בירושלים ב -1948–1950 – רקע ותהליכים (1994). בתוך: ירושלים החצויה - 1948–1967: מקורות, סיכומים, פרשיות נבחרות וחומרי עזר, יד יצחק בן-צבי. המחלקה לחינוך והדרכה. "מלחמת השבת" בירושלים - החריפה, הַבֹּקֶר, 28 בנובמבר 1954
דרבוקה

דרבוקה (לפעמים נקרא בשיבוש גם טרבוקה) היא סוג של תוף יד. הדרבוקה היא כלי הקשה מהמזרח התיכון. בניגוד לדעה הרווחת לגבי מקור השם דרבוקה, המילה אינה גזורה כלל ועיקר מהפועל בערבית צ’רב (ضرب) שפרושו "היכה", הפועל הוא דרבכ (دربك), והוראתו: הכה בתוף או תופף. הדרבוקות היו עשויות מחרס ועליו מתוחה פיסת עור, אך עם הזמן החלו להופיע דרבוקות שגופן עשוי מתכת וראשן פלסטיק. הדרבוקות נפוצות גם היום במזרח התיכון ולאחרונה גם בשאר העולם. בין הסוגים השונים של הדרבוקות ניתן למצוא את הדרבוקה הטורקית, הדוהולה המצרית גדולת הממדים, וגרסאות נוספות של הדרבוקה נמצאות במדינות רבות באגן הים התיכון, כולל ארמניה, יוון, בולגריה והונגריה. במצרים הדרבוקה נקראת "טַ֫בְּלַה" בסוריה נקראת "דִרְבַּ֫כֶּّה" ובעיראק נקראת "דנבּכּ". הדרבוקה היא כלי נגינה פופולרי במדינות רבות ובהן ישראל, ולו בשל הקלות שבה ניתן לנגן עליה וללמוד מקצבים פשוטים. שני הצלילים העיקרים שאפשר להפיק מדרבוקה הם צליל עמוק הנוצר ממכה במרכז התוף וצליל גבוה הנוצר ממכה בדפנות הדרבוקה. פרט לאלה, ניתן להפיק צלילים ממכות על החרס או המתכת. דרבוקה, באתר אנציקלופדיה בריטניקה (באנגלית) ערביט, דרבוכה באתר ערביט, באתר ערביט, ‏4.10.19 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מרימבה

מרימבה הוא כלי הקשה אידיופוני שהתפתח במרכז אמריקה על ידי עבדים אפריקאים על בסיס כלים אפריקאיים קדומים. אין למרימבה מנעד סטנדרטי, וניתן למצוא כלים שמנעדם בין ארבע לחמש אוקטבות. הכלים בדרך כלל עשויים מעץ. המרימבה חולקת מאפיינים רבים עם הקסילופון אך הקסילופון נשמע אוקטבה מעל התווים שנכתבים עבורו, ואילו למרימבה צליל רך יותר בשל בחירה שונה של צלילים עיליים. הצליל מופק מן הקלידים ולא מן הרזונטורים ("הצינורות"). הרזונטורים מעבים ומאריכים את הצלילים. הקלידים עשויים מעץ סיסם או פאדוק (אנ'). הרזונטורים לא שונים בצורתם מאלה של הקסילופון, רק גדולים יותר פרט לאוקטבה הראשונה של הכלי, בה מתעקמים הרזונטורים כלפי מעלה. הקלידים מסודרים בדרך כלל בסדר כרומטי, בדומה לפסנתר. ניי רוזאורו הלחין יצירות רבות למרימבה, והוא נחשב לנגן מרימבה וירטואוז. מרימבה מסורתית בגואטמלה. קליפות צמחים מיובשות משמשות כתיבות תהודה. נגנית מרימבה בתזמורת NDR Radiophilharmonie בהנובר, 2003 מרימבה תזמורתית topic/orchestral-marimba מרימבה, באתר אנציקלופדיה בריטניקה (באנגלית) MMD Archives: The Marimba, Xylophone and Orchestra Bells, web.archive.org, ‏2005-08-27 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
טוגרוג

טוֹגְרוֹג (במונגולית: төгрөг; בכתב מונגולי: ᠲᠥᠭᠦᠷᠢᠭ; סמל: ₮, תקן: MNT) הוא המטבע הרשמי של מונגוליה, על פי קביעתה של המפלגה המהפכנית העממית של מונגוליה ב-22 בפברואר 1921. פירוש שמו במונגולית: "דבר עגול". הטוגרוג מתחלק ל-100 מונגו (mongo). במחזור כיום מצויים מטבעות בערך של 20 טוגרוג, 50 טוגרוג, 100 טוגרוג, 200 טוגרוג ו-500 טוגרוג, וכמו כן שטרות בערך של 1, 5, 10, 20, 50, 100, 500, 1,000, 5,000 ו-10,000 טוגרוג. השטרות בערכים של 500 טוגרוג ומעלה נושאים את דמותו של ג'ינג'יס חאן, והשטרות הנמוכים את דמותו של דמדין סוחבאטאר, מנהיג המהפכה ב-1921. על כל השטרות והמטבעות מופיע הסויומבו, סמלה לאומי של מונגוליה. סימנו הבינלאומי של הטוגרוג הוא MNT. מדיה וקבצים בנושא טוגרוג בוויקישיתוף שטרות טוגרוג מ-1955 ועד היום
נחל אונו

נַחַל אוֹנוֹ הוא נחל אכזב החוצה את יישובי בקעת אונו. מקורו של נחל אונו במרכז היישוב סביון, ולאחר שחוצה את היישובים גני יהודה ויהוד-מונוסון בנוה מונוסון, הוא מתחבר אל נחל יהוד (המהווה את אחד מיובליו של נחל אילון וחלק מתוכנית פארק אריאל שרון) סמוך לנמל התעופה בן-גוריון. במהלך השנים מאז הקמת המדינה, זרמו אל ערוץ הנחל מי שופכין רבים, בעיקר של העיר יהוד, ובכך נגרמה פגיעה חמורה באיכות המים בנחל ובאיכות הסביבה באזור. כיום הנחל ברובו יבש, אך יחד עם זאת, מהווה סביבת הנחל (במיוחד בקטע שממערב ליישוב יהוד) בית גידול ייחודי באזור לצמחייה ולבעלי חיים. נחל אונו במפה באתר "עמוד ענן" ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
בולגאן

בולגאן (במונגולית: Булган аймаг) הוא אחד מ-21 המחוזות (איימאגים) של מונגוליה. האיימאג ממוקם בצפון המדינה ובירתו היא בולגאן. ביין-אגט (Bayan-Agt) ביינור (Bayanuur) בוגט (Bugat) בולגאן (Bulgan) בורגחנגאי (Büreghangay) דשינצ'ילן (Dashinchilen) גורוונבולג (Gurvanbulag) חנגל (Hangal) חישיג-אונדור (Hishig-Öndör) חוטג-אונדור (Hutag-Öndör) מוגוד (Mogod) אורחון (Orhon) רשנט (Rashaant) סאיחן (Sayhan) סלנגה (Selenge) טשיג (Teshig) מדיה וקבצים בנושא בולגאן בוויקישיתוף אתר האינטרנט הרשמי של בולגאן ערים בבולגאן - מפות ונתונים ערך זה הוא קצרמר בנושא גאוגרפיה של מונגוליה. אתם מוזמנים לתרום לוויקיפדיה ולהרחיב אותו.
דרחאן-אול

דרחאן-אול (במונגולית: Дархан-Уул аймаг) הוא אחד מ-21 האיימאגים (מחוזות) של מונגוליה. האיימאג ממוקם בצפון המדינה. בירתו היא דרחאן, שהיא העיר השלישית בגודלה במונגוליה. דרחאן (Darhan) חונגור (Hongor) שרין-גול (Sharïn gol) מדיה וקבצים בנושא דרחאן-אול בוויקישיתוף אתר האינטרנט הרשמי של דרחאן-אול ערים בדרחאן-אול - מפות ונתונים ערך זה הוא קצרמר בנושא גאוגרפיה של מונגוליה. אתם מוזמנים לתרום לוויקיפדיה ולהרחיב אותו.
דרחאן

דרחאן (במונגולית: Дархан) היא בירת האיימאג דרחאן-אול והעיר השלישית בגודלה במונגוליה. נכון לשנת 2022, אוכלוסייתה של דרחאן מנתה 87,696 תושבים. העיר שוכנת כ-183 ק"מ מצפון מזרח לאולן בטור בירת מונגוליה. העיר הוקמה בשנת 1961 בסיוע כלכלי נרחב של הקומקון, ונתפסה כאזור תעשייתי מרכזי לצפון מונגוליה. חברות מפולין, הונגריה ומדינות נוספות מהגוש הקימו בה מפעלי תעשייה. גם כיום דרחאן מהווה מרכז אזורי ותעשייתי חשוב, ובעיר מתגוררים כ-82% מאוכלוסיית מחוז דרחאן-אול כולו. בולגריה דימיטרובגראד, בולגריה טקסס אירווינג, טקסס הונגריה קאפושוואר, הונגריה רוסיה אולן-אודה, רוסיה מדיה וקבצים בנושא דרחאן בוויקישיתוף דרחאן, באתר אנציקלופדיה בריטניקה (באנגלית) נתוני אוכלוסיית מונגוליה (מפקד 2010) ערך זה הוא קצרמר בנושא גאוגרפיה של מונגוליה ובנושא יישובים באסיה. אתם מוזמנים לתרום לוויקיפדיה ולהרחיב אותו.
נחל יהוד

נַחַל יְהוּד הוא נחל אכזב בבקעת אונו, העובר בחלקו הגדול בין העיר יהוד לבין נמל התעופה בן-גוריון, אוסף אליו את נחל בית עריף ונשפך לנחל איילון. דרומית ליישוב נווה מונוסון מתחבר נחל אונו אל נחל יהוד. נכון ל-2007 משמש הנחל, בקטע מדרום לעיר יהוד, כתעלת ביוב, אליה מוזרמים מי קולחין מהעיר יהוד ובכך מהווים פגיעה חמורה באיכות הסביבה ובהמשך גם בנחל איילון. בעקבות פתיחתו של פארק אריאל שרון הייתה כוונה לשקם את מערך הנחלים באזור, ונחל יהוד נכלל גם הוא בתוכנית. אולם, תוכניות עיריית יהוד-מונוסון היו לצמצם למינימום את שטח סביבת הנחל ולהקים במקום אזור תעשייה. נחל יהוד במפה באתר "עמוד ענן" דוד הכהן, סוף סוף: העיר יהוד חוברה לשפד"ן, באתר ynet, 21 ביולי 2004 הדר כהן, חשיפה – מחדל אקולוגי ענק ביהוד, באתר "אונו NEWS", ‏1 במאי 2018
גינאה החדשה

המונח "גינאה החדשה" מפנה לכאן. לערך העוסק בטריטוריה האוסטרלית, ראו גינאה החדשה (טריטוריה אוסטרלית). גִינֵאָה החדשה הוא האי השני בגודלו בעולם, אחרי גרינלנד. מערב האי היה נתון לשליטה הולנדית משנת 1920 במסגרת איי הודו המזרחיים ההולנדיים. ב-1963 נמסר חצי האי לאינדונזיה וכיום חצי האי הזה הוא מחוז באינדונזיה. מזרח האי נשלט על ידי הבריטים (דה פקטו כחלק מאוסטרליה עד 1975), בעיקר בדרום-מזרח האי, ולאחר כניעתה של האימפריה הגרמנית בתום מלחמת העולם הראשונה, נמסר לשטח זה צפון מזרח האי שעד אז נשלט על ידי הגרמנים. ב-1975 קיבלה ישות זו עצמאות מאוסטרליה וכיום היא מדינה עצמאית. צפון-מזרח האי היה מאז 1884 תחת שליטה גרמנית, יחד עם ארכיפלג ביסמרק. ב-1919, לאחר כניעת גרמניה, נמסר חלק זה לאוסטרליה. הריבונות בגינאה החדשה נחלקת בין אינדונזיה לבין פפואה גינאה החדשה. שטח האי 786,000 קמ"ר, כמות הדומה לכמות שטחה של טורקיה. מספר תושביו הוא כ-12 מיליון אנשים כמעט סה"כ נכון ל-2024. ממוצע הצפיפות באי היא נמוכה, כ-8 נפשות לקמ"ר. האי שוכן באוקיינוס השקט, מצפון לאוסטרליה. עד לפני כ-7,000 שנים היה האי מחובר לאוסטרליה, אך הופרד ממנה כשמצר טורס (Torres) הוצף על ידי האוקיינוס בסוף עידן הקרח האחרון. מבחינה פוליטית מחולק האי לשני חלקים כמעט שווים: החלק המערבי שייך לאינדונזיה. בעבר נקרא איריאן ג'איה באינדונזית, אך ב-2002 הוסב שמו לפפואה, והוא מתחלק בין מחוזות פפואה ופפואה המערבית. החלק המזרחי הוא מדינה עצמאית - פפואה גינאה החדשה. האי, המכונה לעיתים כולו "פפואה", שייך מבחינה גאוגרפית למלנזיה, האזור המערבי של איי האוקיינוס השקט. האי, לעומת שכנתו אוסטרליה היבשה והשטוחה באופן יחסי, ניחן בכמות משקעים רבה יותר ובפעילות געשית פעילה המשפיעה על המבנה הגאולוגי- ובפרט קיום הרים באי זה. ההר הגבוה ביותר הוא באי זה הוא הר פונצ'אק ג'איה, המתנשא לגובה של 4,884 מטרים. מבחינת עולם החי של האי הזה- יש דמיון רב לחי של אוסטרליה: כגון חיות כיס כוולבים, קיפודניים וקוסקוסיים, ומספר עופות ייחודיים לשניהם כמו עדניים, סוכיים, נבליים וקזואריים. בת עדן ראגי ביערות פפואה תנין גינאה החדשה בן שבט מגינאה החדשה מטפס על עץ הר געש בפפואה טבעת הקולה מל ווייט, היצורים המוזרים של הרי פוג'ה, נשיונל ג'יאוגרפיק ישראל, גיליון 145, יוני 2010 מדיה וקבצים בנושא גינאה החדשה בוויקישיתוף גינאה החדשה, באתר אנציקלופדיה בריטניקה (באנגלית) ערך זה הוא קצרמר בנושא איים ובנושא גאוגרפיה של אוקיאניה. אתם מוזמנים לתרום לוויקיפדיה ולהרחיב אותו.
גומאזים

הגומאזים הוא קבוצה אתנית החיה במדינה האתיופית בנישנגול-גומאז ובמחוז צפון גונדר שבמדינת אמהרה ובמחוז ההיסטורי שבסודאן פאזוגלי, הגומאזים מונים כ-200,000. בעבר, הם הוכללו יחד עם העמים היושבים על הגבול בין סודאן ואתיופיה תחת הכינוי האגאווי שנקלה (בגלל הדמיון הרב והמוצא של הקבוצות האלו שהם דוברי שפות נילו-סהריות). בתור "שנקלה", הם הוזכרו כבר על ידי החוקר הסקוטי ג'יימס ברוס בספרו "נסיעות לגילוי מקורות הנילוס", שפורסם ב-1790. הוא ציין שהם צדים בחץ וקשת, מנהג שקיים גם כיום. רוב הגומאזים חיים בסביבת עמק הסוואנה. לפי המסורות שלהם, הם התגוררו בעבר בחלקים המערביים של פרובינציית גוג'אם, אבל בהדרגה גורשו משם לתחום הלא פורה של פנים הנילוס הכחול על ידי שכניהם האמהרים והאגאווים, שגם שעבדו אותם. העבדות הייתה קיימת באתיופיה עד שנות ה-40 של המאה ה-20 ובוטלה על ידי הקיסר היילה סלאסי. הגומאזים דוברים את השפה הגומאזית, השייכת למשפחת השפות הנילו-סהריות ומתחלקת לכמה ניבים. הגומאזים צדים בעיקר חיות בר למאכל, ואוספים דבש, פירות, שורשים וזרעים. אלה שחיו בקרבת הגבול הסודאני הומרו לאסלאם וישנו גם מיעוט נוצרי קטן שהתנצר בהשפעת הממלכה הנוצרית, אך רובם עדיין מקיימים טקסים מסורתיים, ומאמינים ברוחות הנקראות מאס השוכנות בבתים, באסמים, בשדות, בעצים ובהרים. באופן מסורתי נהגו הגומאזים לשרוף את גופות מתיהם בטקס הנקרא גאפה, אך מנהג זה הופסק בלחץ הממשלה. הגומאזים מחולקים לשבטים שונים. סכסוכי שבטים הם נפוצים ונפתרים על ידי מוסד הנקרא מאנגאמה או מיצ'א, תלוי באזור הסכסוך. מדיה וקבצים בנושא גומאזים בוויקישיתוף
דורנוד

דורנוד (במונגולית: Дорнод аймаг) הוא אחד מ-21 האיימאגים (מחוזות) של מונגוליה. פירוש השם: "המזרחי". האיימאג ממוקם במזרח המדינה ובירתו היא צ'ויבלסאן, העיר הרביעית בגודלה במונגוליה, הקרויה על שם הרודן המונגולי הורלוגין צ'ויבלסאן. על דגלו וסמלו של המחוז מופיע צבי יעלי מונגולי הנפוץ במיוחד באזור זה. חרלן (Herlen) ביינדון (Bayandun) ביינטומן (Bayantümen) ביין-אול (Bayan-Uul) בולגן (Bulgan) צ'ויבלסאן (Choybalsan) צ'ולונחורוט (Chuluunhoroot) דשבלבר (Dashbalbar) גורוונזגל (Gurvanzagal) חלחגול (Halhgol) חולונבויר (Hölönbuyr) מטד (Matad) סרגלן (Sergelen) צגן-אובו (Tsagaan-Ovoo) מדיה וקבצים בנושא דורנוד בוויקישיתוף אתר האינטרנט הרשמי של דורנוד ערים בדורנוד - מפות ונתונים ערך זה הוא קצרמר בנושא גאוגרפיה של מונגוליה. אתם מוזמנים לתרום לוויקיפדיה ולהרחיב אותו.
קונסול

האם התכוונתם ל... דיפלומטיה קונסול דיפלומטי – נציג רשמי של מדינה במדינה אחרת, נמוך בדרגתו משגריר קונסול כבוד – תואר דיפלומטי שניתן על ידי מדינה לאזרח של מדינה אחרת, לצורך ייצוג אינטרסים בין שתי המדינות משרות שלטוניות היסטוריות קונסול (רומא העתיקה) – נושא המשרה הציבורית העליונה ברפובליקה הרומית העתיקה קונסול (צרפת) – משרה שלטונית ברפובליקה הצרפתית הראשונה שוק ההון אג"ח קונסול - כינוי לאיגרות חוב צמיתות (מניבות לעדי-עד) רועי ברגמן, קופון לנצח, 18 בדצמבר 2007, באתר גלובס
רדון

רדון (או ראדון; Radon) הוא יסוד כימי רדיואקטיבי ממשפחת הגזים האציליים שסמלו הכימי Rn ומספרו האטומי 86. הוא נוצר כתוצאה מהתפרקות רדיואקטיבית של היסוד רדיום המצוי בכל סוגי הקרקעות בריכוזים שונים. לראדון ישנם 38 איזוטופים מוכרים שכולם רדיואקטיביים. היציב שבהם הוא Rn 222 {\displaystyle {\ce {^222Rn}}} בעל זמן מחצית החיים של 3.8235 ימים. הגז רדון התגלה על ידי ארנסט רתרפורד בשנת 1899. איזוטופ של רדון, רדון-220, היה הראשון עבורו חושב זמן מחצית חיים, על ידי הארייט ברוקס, ובעקבות ניסויים איתו הונחו היסודות למדע הפיזיקה הגרעינית. גז הרדון הוא גז רדיואקטיבי חסר צבע, טעם וריח, ונשימה שלו עלולה לגרום להתפתחות סרטן. הראדון מוגדר על ידי הסוכנות הבין לאומית לחקר הסרטן (IARC) כחומר מסרטן באופן ודאי. הגז מופיע בשרשראות הדעיכה הרדיואקטיביות של מספר יסודות רדיואקטיביים המצויים בקרקע, כגון רדיום ואורניום. עם ההתפרקות הרדיואקטיבית של יסודות אלו נוצר הגז, שיכול להתנדף מהקרקע דרך חריצים ולהצטבר במרתפים לא מאווררים. יסודות רדיואקטיביים אלו נמצאים גם בחומרי בנייה המופקים מהקרקע (ובמיוחד מלט) ולכן הגז יכול להיפלט גם מקירות מבנים ובעיקר מקירות המכילים כמות גדולה של בטון. יחד עם זאת, פליטת הרדון מהקירות היא איטית והכמות הנפלטת קטנה. בתנאים של אוורור נורמלי כמות זו אינה מהווה סכנה לבריאות. הרדון כגז או כאטומים בודדים הנספחים לחלקיקי האבק באוויר, חודר למערכת הנשימה ומקרין על רקמות הריאה. ככל שעולה ריכוז הרדון, גדל הסיכוי לחלות בסרטן הריאה. האוכלוסיות הרגישות במיוחד לחשיפה לרדון הם ילדים ומעשנים. הרדון אחראי לכמחצית מהחשיפה לקרינה רדיואקטיבית טבעית. חשיפה זו אחראית לעשירית ממקרי סרטן הריאות במדינות המפותחות. מסיבה זו ישנם מספר מומחים הממליצים לאוורר מקומות סגורים כגון מרחבים מוגנים ומרתפים, ותמיד להשאיר את החלונות פתוחים. בדיקות רדון מתבצעות בישראל על ידי חברות פרטיות לרוב. רוב מקרי גז הרדון נמצאים בחדרים מוגנים. על הקבלן המבצע לוודא ולטהר את החדר טרם העברתו לנכנסים לדירה כי לא קיים בחדר גז רדון. על-מנת לבדוק האם קיימת הימצאות גז רדון בחדר מסוים מתקינים למשך חודש מכשיר הבודק את רמת גז הרדון בחדר. במשך תקופה זו אסור לפתוח את החדר או להיכנס אליו. כאשר תושבי הכפר קאלאצ'י החלו לחלות במחלה לא ידועה שגרמה לשינה רצופה של 6–7 יממות, חשבו שזה תוצאה של חשיפה לרדון, לאחר בדיקות מתקדמות, התברר שזה לא נכון. איכות הסביבה אנתוני נרו, "קרקע, אויר, רדון ובית", פי האטום ד-4, פברואר 1990. רשימת מוסמכים בעלי היתר לבדיקת רדון מטעם המשרד להגנת הסביבה מאיר ברק, מה הסכנה ברדון ומדוע הסכנה גבוה יותר במרתפים?, במדור "שאל את המומחה" באתר של מכון דוידסון לחינוך מדעי, 2 ספטמבר 2009 גז ראדון במבנים, שאלות ותשובות - המשרד להגנת הסביבה, 21 בנובמבר 2006 בדיקות לגילוי גז ראדון באתר המשרד להגנת הסביבה רדון, באתר אנציקלופדיה בריטניקה (באנגלית) The Canadian Science and Engineering Hall of Fame, Harriet Brooks Pitcher 1876-1933 (ארכיון) Elizabeth Shearly, Harriet Brooks, pioneering Canadian nuclear physicist, ‏13 בינואר 2015 (ארכיון) IARC Monographs on the Evaluation of Carcinogenic Risks to Humans, כרך 43, Lyon, France: World Health Organization, 1988 Между дустом и радоном, stringer-news.com (ברוסית)
פפואה

האם התכוונתם ל... גינאה החדשה – אי במערב אוקיינוס השקט, שנודע גם בשם פפואה פפואה גינאה החדשה – מדינה במחציתו המזרחית של האי גינאה החדשה פפואה (טריטוריה אוסטרלית) – הייתה טריטוריה של אוסטרליה בין השנים 1902–1949, כיום חלק מפפואה גינאה החדשה פפואה (פרובינציה) (נקראה בעבר איריאן ג'איה) - אחת הפרובינציות המרכיבות את אינדונזיה, במחציתו המערבית של האי גינאה החדשה פפואה המערבית (או איריאן ג'איה המערבית) - פרובינציה של אינדונזיה, שהייתה עד 2003 חלק מפרובינציית פפואה
ערפיח

עַרְפִּיחַ הוא זיהום אוויר אביך הנוצר כתוצאה משילוב בין ערפל ופיח. הערפיח מופיע לרוב באזורים עירוניים צפופים בהם מתרחשת פליטת מזהמים רבים, לרוב כתוצאה מכלי רכב רבים או מפעלי תעשייה. המזהמים בערפיח הם חלקיקי עשן ואבק, פחמן חד-חמצני ותרכובות חנקן, ואלה גורמים לתגובות כימיות באוויר (ערפיח פוטוכימי) היוצרות מזהמים נוספים כמו האוזון ותרחיפים אורגניים רעילים. כאשר טיפות הערפל סופחות אליהן את חלקיקי המזהמים נוצר ערפל בגוון צהוב, הוא הערפיח. בתנאים רגילים הוא מתפזר במרומי האטמוספירה אולם, בתנאים הפוכים כאשר הלחץ הברומטרי נמוך דווקא בשכבות התחתונות וגבוה בשכבות העליונות, אין הערפיח מתפזר ובמקומות בהם הזיהום גדול במיוחד, הוא אף נעשה קבוע כבערים גדולות בעולם (לוס אנג'לס ולונדון, למשל). בשל הרכבו הכימי עלול הערפיח להיות גורם קטלני, ומדי שנה בשנה הוא גובה מיליוני קורבנות, במיוחד קשישים או אלה הסובלים מקשיי נשימה. כן הוא גורם למחלות ריאה והתקפות אלרגיה שונות. כיום ישנן מספר דרכים שביכולתן לצמצם את תופעת הערפיח או למנוע אותה כליל. דרכים אלו מסתכמות בעיקר בצמצום מזהמים על ידי הגבלות על תנועה ברכב באזורים עירוניים או מעבר לצריכת דלק יעילה יותר ופחות מזהמת. בנוסף על השפעותיו הרעילות, הערפיח מוריד את הראות האטמוספירית. אבישי חאליסי, מהו ערפיח, מגזין אימגו ערפיח, באתר אנציקלופדיה בריטניקה (באנגלית) Sverre Vedal, Can facemasks help reduce the negative health impacts of air pollution?, The Conversation (באנגלית)
Seven in Heaven

Seven in Heaven הייתה תוכנית ללימוד אנגלית שהופקה על ידי הטלוויזיה החינוכית ב-1994. במהלך התוכנית שולבו שירים שמטרתם הקניית השפה האנגלית. העלילה עוקבת אחר חייהם של שתי אחיות בשם דפני ואלכסנדרה (גיליה שטרן וניקי גינת) ואח בשם דני (צביקה פורמן) אשר גרים בדירה ששייכת לדודם הארי יחד עם כלבם אדי. הסדרה מתמקדת במערכות היחסים בין בני המשפחה ועם שכניהם וידידיהם. הסדרה נוצרה באופן המזכיר קומדיות מצבים אמריקאיות, על מנת לדבר אל התלמידים הצעירים, ובאותו הזמן מעלה מודעות לערכים חינוכיים כמו התנהגות אזרחית מופתית (civic behaviour), סבלנות והתחשבות באחרים, תרומה לקהילה ואכפתיות כלפי הסביבה. הסדרה הייתה מיועדת לשנה הראשונה של לימוד השפה האנגלית (כיתות ג' או ד'). לסדרה הופקו עשרה פרקים והתלוו אליה ספר עבודה הנלמד בבתי ספר וקלטות אודיו. גיליה שטרן – דפני, סטודנטית צעירה שרוצה להיות סופרת, ואחות של אלכס ודני. ניקי גינת – אלכס, אחות של דפני ודני. צביקה פורמן – דני, אח של דפני ואלכס. ציפורה פלד – סבתא רוז. ענוויה בן ישראל – השכן בן. אבי חדש - רובין. בובי לקס – מדבב את קולו של הכלב אדי. Seven in Heaven, באתר הטלוויזיה החינוכית הישראלית Seven in Heaven, במיזם "אישים" לתיעוד היצירה הישראלית
חיים חובארה

מארי חיים חובארה (במקור: חֻבַּארֵה, ה'תרס"ב – ז' בשבט ה'תשכ"ב, 1902 – 12 בינואר 1962) היה מרבני יהדות תימן, דיין וראש ישיבה. נולד בצנעא בירת תימן, ליהודה חבארה ולרומיה לבית עוזיירי. למד אצל הרב הראשי מארי יחיא יצחק הלוי. בהיעדרו של הרב הראשי ולאחר שנתמנה ידידו הרב יוסף שמן לרב בית הכנסת בית אלריעאני, החל הרב חובארה למלא את מקום רבו בהנהגת בית הכנסת אלמדרש. אחר פטירת הרב הראשי, בשנת ה'תרצ"ב (1932) התמנה הרב חובארה לעמוד בראש "אלמדרש". הוא לימד גם בישיבות בית אלשיך (בראשה עמד הרב חיים כסאר) ובית שרעבי ושימש כדיין ופוסק. בשנת ה'תש"ד (1944) עלה לארץ ישראל והתפרנס מכתיבת סת"ם. התבקש לשמש כדיין בבית הדין של העדה התימנית בירושלים. בתקופת מלחמת העצמאות עבר לשכונת בקעה ושימש כראש ישיבת "ימין משה". בשנת ה'תשי"ח (1958) התמנה לדיין בבית הדין בבאר שבע וברחובות, וכעבור זמן התמנה לדיין בבית הדין בתל אביב. נפטר בז' בשבט ה'תשכ"ב בהיותו בן שישים. "שערים", דברי הרב שלום יצחק הלוי, י"ט בשבט ה'תשכ"ב (1962) המודיע, דברי הרב יחיא אלשיך, ז' בשבט ה'תשכ"ג (1963), במלאת שנה לפטירתו הרב ח. חוברה ז"ל, למנוחות, מעריב, 15 בינואר 1962
התנועה לאיחוד גאורגיה

התנועה לאיחוד גאורגיה (בגאורגית: მოძრაობა ერთიანი საქართველოსთვის) היא מפלגה לא-רשומה בגאורגיה, שנוסדה על ידי שר ההגנה לשעבר של גאורגיה, איראקלי אוכרואשווילי, ב-27 בספטמבר 2007. זו מפלגת אופוזיציה לנשיא מיכאיל סאקשווילי. ראש המפלגה, אוכרואשווילי נעצר יום לאחר ההכרזה על המפלגה, ב-28 בספטמבר 2007. מעצרו הביא להתארגנות של הפגנות אנטי ממשלתיות, ובסופו של דבר להכרזה של הנשיא על הקמת הבחירות. אליזבא אוון ומולי קורסו, גאורגיה: הנשיא בשקט, כאשר מפלגת אופוזיציה חשובה נוסדת, 27.9.2007, (באנגלית) ערך זה הוא קצרמר בנושא גאורגיה. אתם מוזמנים לתרום לוויקיפדיה ולהרחיב אותו.
מיזורי (פירושונים)

האם התכוונתם ל... מיזורי – מדינה בארצות הברית מיזורי (נהר) – הנהר הארוך ביותר בארצות הברית פשרת מיזורי – חוק שהתקבל בקונגרס האמריקני ב-1820 והסדיר את ההתייחסות החוקית לעבדות בטריטוריות המערביות האונייה מיזורי (BB-63) – אוניית מערכה אמריקאית מסדרת איווה. מיזורי - שם מתחם החווה הסינית בה נערך קרב החווה הסינית במלחמת יום הכיפורים, במפת הקוד הצה"לית סיריוס
אבי כהן

האם התכוונתם ל... ספורטאים אבי כהן (בלם) – כדורגלן עבר תל אביבי אבי כהן (הירושלמי) – כדורגלן עבר ירושלמי אבי כהן (שחיין) – שחיין נבחרת ישראל אמנים אבי כהן (במאי) – במאי סרטי קולנוע אבי כהן (זמר) – זמר ישראלי בסגנון טורקי ופעיל למען נפגעי פוליו אחרים אבי כהן סקלי – מנכ"ל המשרד לשוויון חברתי אבי כהן (ניצב) – ניצב במשטרת ישראל אברהם כהן (פירושונים) אברהם הכהן
סטנלי

האם התכוונתם ל... סטנלי (עיר) – בירת איי פוקלנד הר סטנלי – הר בקונגו גביע סטנלי – הפרס העליון בליגת ההוקי קרח NHL מורגן סטנלי – תאגיד פיננסים אמריקני אישים: אדוארד סמית-סטנלי – פוליטיקאי בריטי ג'ון סטנלי – מלחין מתקופת הבארוק הנרי מורטון סטנלי – עיתונאי אמריקאי וחוקר ארצות ונדל מרדית' סטנלי – ביוכימאי ווירולוג אמריקאי פרדריק סטנלי, הרוזן ה-16 מדרבי – לורד שתרם את גביע סטנלי בשנת 1892 צ'ארלס סטנלי – שחמטאי אנגלי-אמריקאי קים סטנלי – שחקנית אמריקאית סטן לי – יוצר קומיקס אמריקאי אישים ששמם הפרטי הוא סטנלי
פריון

האם התכוונתם ל... פְּרִיָּה – הִתרבות; הבאת צאצאים לעולם פריון העבודה – כמות המוצרים או המטלות שעובד מבצע במהלך זמן מסוים. פריון (כלכלה) – היחס שבין כמות התפוקה לכמות התשומה בייצור. שיעור פריון כולל – מונח בדמוגרפיה שמודד את מספר הילדים שאישה יולדת בתקופת הפוריות. פְּרִיוֹן – סוג של חלבון אשר עלול לגרום למחלות זיהומיות. פריון (בוטניקה) – עלה שחלה או עלה פרי (במובן הבוטני). פריון נטוורק – חברת תוכנה ישראלית, לשעבר "אינקרדימייל". פריון (עוף) – סוג ממשפחת היסעוריים. פְֿרִיאוֹן – גז שסימונו הכימי הוא CClF2. פוריות (פירושונים) פרייה (פירושונים)
חלון ביפורי

חלון ביפורי (באיטלקית: Bifora) הוא חלון המחולק אופקית לשני מפתחים המופרדים זה מזה בעמוד קטן, ומעליו שתי קשתות מעוגלות או מחודדות. לעיתים מקיפה קשת גדולה יותר את החלון ובמשטח שמעל שתי הקשתות המקוריות וביניהן, מופיע סמל, עיטור כלשהו או מפתח נוסף, בדרך כלל מעוגל, או בצורת פרח. החלון הביפורי אופייני לאדריכלות הגותית והרומנסקית, ולעיתים נעשה בו שימוש גם באדריכלות הרנסאנס. לאחר מכן ננטש אך שב לאופנה במאה ה-19, לדוגמה בתחייה הגותית. חלון מונופורי חלון טריפורי חלון קואדריפורי מדיה וקבצים בנושא חלון ביפורי בוויקישיתוף
חלון טריפורי

חלון טריפורי (איטלקית Trifora) הוא חלון המחולק אופקית לשלושה מפתחים המופרדים זה מזה בשני עמודים קטנים, ומעליו שלוש קשתות מעוגלות או מחודדות. לעיתים מקיפה קשת גדולה יותר את החלון ובמשטחים שמעל שלוש הקשתות המקוריות וביניהן, מופיע סמל, עיטור כלשהו או מפתחים נוספים, בדרך כלל מעוגלים, או בצורת פרח. החלון הטריפורי היה פחות נפוץ מהחלון הביפורי, ושימש למפתחים גדולים יותר מהאחרון ובדרך כלל היה מעוטר ממנו. שימוש מקובל בטריפורה היה בקומות העיליות במגדלי פעמונים מקום בו נדרשה חדירת אור רבה. החלון הטריפורי היה נפוץ באדריכלות הגותית וברומנסקית, ולעיתים נעשה בו שימוש גם באדריכלות הרנסאנס. לאחר מכן ננטש אך שב לאופנה במאה ה-19, לדוגמה בתחייה הגותית. חלון מונופורי חלון קואדריפורי
חלון מונופורי

חלון מונופורי (באיטלקית: Monofora) הוא חלון שלו מפתח בודד ומעליו קשת מעוגלת או מחודדת. ציון היותו של חלון בעל מפתח בודד (מונופורי) מקובל רק בסמוך וכדי להשוותו לחלון עם מספר מפתחים, כמו חלון ביפורי, חלון טריפורי וכן הלאה, ואך בהקשרם של סגנונות בנייה בהם רווח השימוש בחלונות אלה, כמו באדריכלות הגותית או הרומנסקית, ובמידה פחותה מכך באדריכלות הרנסאנס. מדיה וקבצים בנושא חלון מונופורי בוויקישיתוף